google/wiki40b huggingface dataset:
किम जी वौन

2008–2012: शुरुआत

किम ने 2008 में विज्ञापनों से मनोरंजन उद्योग में प्रवेश किया, और "ओरान सी गर्ल" और "लॉलीपॉप गर्ल" के रूप में जाना जाने लगा। उन्होंने अपने अभिनय की शुरुआत मिसेज साइगॉन नामक नाटक से की।
किम ने पहली बार 2011 के सिटकॉम हाई किक: रिवेंज ऑफ द शॉर्ट लेग्ड में अभिनय करने के बाद ध्यान आकर्षित किया। उसके बाद उन्हें संगीत नाटक व्हाट्स अप में उनकी पहली प्रमुख टेलीविजन भूमिका में कास्ट किया गया; और उनके फिल्मी करियर की शुरुआत रोमांस ओम्निबस फिल्म रोमांटिक हेवन में हुई। इसके बाद किम ने हाई स्कूल ड्रामा टू द ब्यूटीफुल यू में अभिनय किया और हॉरर फिल्म हॉरर स्टोरीज की शुरुआत की।

2013-2016: बढ़ती लोकप्रियता और सफलता

2013 में, किम ने  द हेय़रस में सह-अभिनय किया, जिसमें उन्होंने एक ठाठ और घृणित उत्तराधिकारी की भूमिका निभाई। नाटक की लोकप्रियता ने किम की प्रोफ़ाइल को उभारा और एसबीएस ड्रामा अवार्ड्स में "न्यू स्टार अवार्ड" जीता।
2014 में, किम ने थ्रिलर गैप-डोंग में अभिनय किया। दिसंबर 2014 में, किम ने किंग कांग एंटरटेनमेंट के साथ एक विशेष अनुबंध पर हस्ताक्षर किए। इसके बाद उन्होंने 2015 में वेब श्रृंखला वन सनी डे में सो-जी के साथ अभिनय किया।
2016 में, किम ने केबीएस 2 के पैन-एशिया हिट ड्रामा डिसऐनडेंटस औफ द सन  में एक सेना सर्जन की भूमिका निभाई।नाटक की सफलता ने किम को कोरिया के बाहर और पहचान दिलाई।

2017-वर्तमान: प्रमुख भूमिकाएँ

2017 में, किम को केबीएस 2 के रोमांस ड्रामा, फ़ाइट फॉर माय वे के साथ पक सेओ-जून में उनकी पहली प्रमुख भूमिका में लिया गया था। यह श्रृंखला सफल रही और प्रमुख अभिनेत्री के रूप में किम की स्थिति मजबूत हुई।
2018 में, उन्होंने जासूसी फिल्म श्रृंखला, डिटेक्टिव के: सीक्रेट ऑफ द लिविंग डेड की तीसरी किस्त में अपनी पहली ऐतिहासिक भूमिका निभाई।
2019 में, किम ऐतिहासिक  नाटक आर्थल क्रॉनिकल्स में अभिनय करने के लिए तैयार हैं।
भाद्रपद शुक्ल प्रतिपदा

भाद्रपद शुक्ल प्रतिपदा  भारतीय पंचांग  के अनुसार छठवें माह की प्रथम तिथि है, वर्षान्त में अभी २०९ तिथियाँ अवशिष्ट हैं।
झुनझुनी

कारण

झुनझुनी का कारण क्षणिक भी हो सकता है और दीर्घकालिक भी।

क्षणिक कारण

हाथ और पैर में सामान्यतः झुनझुनी होती रहती है। जब किसी तंत्रिका पर कुछ समय तक लगातार दबाव बना रह जाए तो कुछ समय बाद झुनझुनी होने लगती है। जब शरीर उस दबाव की स्थिति से अलग स्थिति में आ जाता है तो क्रमशः कुछ मिनटों में झुनझुनी समाप्त हो जाती है।

दीर्घकालिक कारण

दीर्घकालिक झुनझुनी इस बात का संकेत है कि स्नायु (neurons) के कार्य में कुछ असामान्यता है।

उपचार

जब हमें झुनझुनी लगे तब तुरंत राहत के लिए साधारण सा तरीका है कि जहाँ हमें झुनझुनी का अहसास हो रहा रहा है वहाँ पर छोटी सी लकड़ी या किसी अन्य माध्यमों से उस जगह को हल्के से रगड़ेंं जिससे वहाँ रक्त संचार व तंत्रिका तंत्र सुचारू रूप से सक्रिय हो जाए और वहाँ की झुनझुनी समाप्त हो जाए। किन्तु ये भूल न करें कि वह हमेशा के लिए ठीक हो गया है। यदि ऐसी समस्या हमेशा ही होते रहती है तो डॉक्टर की सलाह लें और दवाई लें। ये समस्या विटामिन की कमी, तंत्रिका की नसों में दबाव या रक्त संचार में बाधा के कारण हो सकती है।
सतत शिक्षा विद्यापीठ

यह इन्दिरा गांधी राष्ट्रीय मुक्त विश्वविद्यालय का प्रमुख विद्यापीठ हैं।
दमक

दमक नेपालके मेची अंचलके झापा जिला का एक नगरपालिका है।
द्रूस

द्रूस (अंग्रेजी: Druze ; अरबी: درزي, derzī या durzī‎, बहुवचन دروز, durūz; हिब्रू: דרוזים, "druzim") एकेश्वरवादी समुदाय है जो सीरिया, लेबनान, इजराइल और जॉर्डन में पाया जाता है। द्रूस लोगों की मान्यताओं में अब्राहमिक धर्मों, ग्नोस्टिसिज्म (Gnosticism), नवप्लेटोवाद (Neoplatonism), पाइथागोरसवाद (Pythagoreanism) तथा अन्य दर्शनों के बहुत से तत्त्व शामिल हैं। ये लोग अपने को 'अह्ल अल-तौहीद' (एकेश्वरवादी) कहते हैं। यह इस्लाम के शिया सम्प्रदाय की ही एक शाखा है।

परिचय

द्रूसों की अनुमानित जनसंख्या लगभग १० लाख से २५ लाख के बीच है। इसमें से करीब करीब आधे लोग जबालुद-दरूज़ नाम के फारसदेशीय रहस्यवादी ने स्थापित किया था। किंतु इसके सात धर्मनिर्देश (Seven Commandments) एवं प्राचीनतम धर्मग्रंथ किसी 'हमज़ा' की रचना हैं जो मिस्र के छठे फातिमाई खलीफा अल-हाकिम-बी अमरिल्लाह (९९६-१०२१) का भूतपूर्व मंत्री और धर्मप्रचारक था। द्रूस लोग धर्मपरिवर्तन कराने के कार्य से विरत रहता है। ये लोग कट्टर एकेश्वरवादी हैं किंतु वे ईश्वर (सर्वोच्च सत्ता) के ७० अवतारों में विश्वास करते हैं और मानते हैं कि आगे उसका अवतार नहीं होगा। उन्हें आशा है कि अल-हकीम पुन: आएँगे और सच्चे धर्म की प्रतिष्ठा करेंगे। कहते हैं, द्रूस ईसा मसीह को ईश्वर का अवतार मानते हैं किंतु मोहम्मद को नहीं। उनके अनुसार ईसाई धर्मंग्रथ और कुरान प्रेरणाप्राप्त पुस्तकें अवश्य हैं किंतु सच्चे धर्मनिर्देश की प्राप्ति का वे अपने गुह्य और पवित्र धर्मशास्त्रों द्वारा ही संभव मानते हैं। वे कभी धार्मिक विवाद नहीं उठाते किंतु आवश्यकतानुसार उन्हें बहुसंख्यकों- कट्टर मुस्लिमों अथवा ईसाइयों के धर्म को अनुगत बनाने का निर्देश है। इनकी कुल आबादी के लगभग १० प्रतिशत लोगों की गणना आक़िलों (विवेकशील व्यक्तियों) में होती है जिनसे समुदाय के नेतृत्व की आशा की जाती है। दूसरे इस्माइली समूहों की भाँति द्रूसों में पहले प्रधान होते थे लेकिन उनकी स्थिति धार्मिक नेताओं की अपेक्षा अधिकतर सामंत सरदारों जैसी थी।
द्रूस युद्धप्रिय पर्वतीय लोग हैं। उन्होंने ओटोमन तुर्कों की मिस्र विजय में सहायता की और तत्पश्चात् ओटोमन सुलतानों के विरुद्ध विद्रोह किया। आगे चलकर अधिदेशकाल (Mandate period) (१९२०-४५) में इन्होंने फ्रांसीसियों के विरुद्ध विद्रोह कर अपने को अलग कर लिया और जब १९४५ में लेबनान स्वतंत्र हुआ तब द्रूसों, ईसाइयों और कट्टर मुस्लिमों ने ऐसा राजनैतिक रूप स्थिर किया जो सभी के लिए अनुकूल प्रतीत होता है।
बज़ारतेते

बज़ारतेते या बज़ार तेते, पूर्वी तिमोर का एक गाँव है, जो लिकिसा जिले का एक उपजिला भी है और घने वर्षावन में एक पर्वत की चोटी पर स्थित है। यह लिकिसा शहर के दक्षिणपूर्व में स्थित है। इसी गाँव में पूर्वी तिमोर के राष्ट्रीय नायक निकोलाउ डॉस रीस लोबाटो का जन्म हुआ था। यह गाँव और इसके आसपास के क्षेत्र उस समय का गवाह हैं जब, बेसी मेराह पुतिह नामक मिलिशिया समूह ने 1999 की स्वायत्तता की माँग के दौरान और बाद में, लोगों को डराने, हत्या करने और बलात्कार की असंख्य घटनाओं को अंजाम दिया था।
२६५० ईसा पूर्व

२६५० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६५० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जॉर्ज हर्बर्ट वॉकर बुश

निधन

बुश पार्किंसन रोग के संवहनी प्रकार से ग्रसित थे जिससे कम से कम वर्ष 2012 के पश्चात् वो केवल मोटरसाइकिल स्कूटर या व्हीलचेयर के सहारे ही रह सकते थे। नवम्बर 30, 2018 को ह्यूस्टन में उनके घर पर उनका निधन हो गया। उनकी आयु 94 वर्ष थी।
एडविना माउंटबेटन

जीवन

एडविना सिंथिया एनेट एशले का जन्म १८ नवंबर १९०१ को हुआ। उनके पिता विल्फ्रेड विलियम एशले और माता अमालिया मेरी मौड कैसल थी। १९३२ में उनके पिता बैरन माउंट टेंपल घोशीत हुए और आगे चल कर ब्रिटेन की संसद सदस्य भी रहे। उनकी माता अमालिया के पिता अर्नेस्ट कैसल यूरोप में सबसे अमीर और सबसे शक्तिशाली पुरुषों में से एक थे। कैसल, कैसल की पत्नी और अमालिया की मृत्यु के कारण कैसल की सारी जायदाद एडविना को मिली।
१८ जुलाई १९२२ को सेंट मार्गरेट्स चर्च, वेस्टमिंस्टर में एडविना ने लुईस माउंटबेटन से शादी की। इस धुमधाम से मनाई शादी में कई नामचिन लोग थे जैसे कि राजकुमार एडवर्ड, विन्स्डोर का ड्युक, राजकुमार फ़िलिप, एडिनबर्ग के ड्यूक, मैरी ऑफ टैक और डेनमार्क की एलेक्जेंड्रा । एडविना की दो बेटियां थी, एक पेट्रिसीया नॅचबुल और दुसरी पमेला हिक्क माउंटबेटन। पमेला ने अपनी किताब डाॅटर ऑफ एम्पायर:लाईफ अॅज ए माउंटबेटन में ये कबुला के, हां, मेरी माँ लेडी एडविना माउंटबेटन और जवाहरलाल नेहरू के बीच में गहरे प्रेम संबंध थे, और उन्होंने ये अच्छी तरह से महसूस भी किया था।
सोल दे मेयो

मई का सूरज (Sol de Mayo) स्पेन द्वारा शासित दक्षिण अमेरिका के कुछ देशों के राष्ट्रचिह्न का हिस्सा है। इसे प्रथमतः १८१३ में एक अर्जेंटीनी सिक्के में ढाला गया था। इसका अर्थ (भावार्थ) होता है मई का बड़ा सूरज। स्पेनी शासन के खिलाफ़ स्वतंत्रता के आंदोलन को इंगित करते इस प्रतीक को इंका सभ्यता के इंती से लिया गया है।
एखाबु

जनसंख्या

नेपाल के २००१ का जनगणना अनुसार एखाबु का जनसंख्या २३४६ है। इसमै पुरुष ५१% और महिला ४९% है।
सुब्रत रॉय

प्रारंभिक जीवन

राय का जन्म 10 जून 1948 को बिहार के अररिया जिलेके एक यादव(अहीर) परिवार में पिता सुधीर चन्द्र राय और माँ छबि राय के घर हुआ था। उन्होंने कोलकाता के होली चाइल्ड स्कूल में प्रारंभिक शिक्षा पूरी करने के बाद राजकीय तकनीकी संस्थान गोरखपुर से मैकेनिकल इंजीनियरिंग में डिप्लोमा किया। उन्होने 1978 में गोरखपुर से अपना व्यवसाय प्रारंभ किया। संप्रति उनका निवास लखनऊ में है।

व्यावसायिक जीवन

रॉय ने 1978 में गोरखपुर में सहारा इंडिया परिवार की स्थापना की, जिसके वे प्रबंध कार्यकर्ता (प्रबंध निदेशक) और चेयरमैन हैं।यह भारत की एक बहु-व्यापारिक कंपनी है, जिसके कार्य वित्तीय सेवाओं, गृहनिर्माण वित्त (हाउसिंग फाइनेंस), म्युचुअल फंडों, जीवन बीमा, नगर-विकास, रीयल-इस्टेट, अखबार एवं टेलीविजन, फिल्म-निर्माण, खेल, सूचना प्रौद्योगिकी, स्वास्थ्य, पर्यटन, उपभोक्ता सामग्री सहित अनेकों क्षेत्रों में फैला हुआ है। वर्तमान में वे आई पी एल की फ्रेंचाईजी पुणे वॉरियर्स इंडिया, लंदन के ग्रॉसवेनर हाउस,मुंबई के लोनावाला में स्थित एमबी वैली सिटी तथा न्यूयार्क के प्लाजा होटल, ड्रीम डाउनटाउन होटल के मालिक भी हैं।
रॉय द्वारा संचालित सहारा समूह के पास 30 जून-10 तक 1,09,224 करोड़ रूपये की परिसंपत्तियां हैं।

व्यवसाय दर्शन

रॉय ने अपने व्यवसाय की प्रगति हेतु "सामूहिक भौतिकवाद" का दर्शन दिया,जिसका अभिप्राय है "सामूहिक प्रगति और उन्नति, समूहिक देखरेख में।"
नीलम अहमद बशीर

नीलम अहमद बशीर उर्दू की जानीमानी साहित्यकार हैं।
सिस्टिक फाइब्रोसिस

सिस्टिक फाय्ब्रोसिस (Cystic fibrosis) एक अनुवांशिक रोग है जो शरीर के कई भागों को प्रभावित करता है, जिनमें जिगर, अग्न्याशय (पेंक्रिआज), मूत्राशय के अंग, जननांग और पसीने की ग्रंथियां शामिल हैं।
इन अंगों में पाए जाने वाली कुछ विशिष्ट कोशिकाएं प्रायः लार और जलीय स्राव उत्पन्न करते हैं, परन्तु सिस्टिक फाय्ब्रोसिस में ये कोशिकाएं सामान्य से अधिक गाढ़ा स्राव उत्पन्न करतीं हैं। इससे शरीर का जलीय संतुलन बिगड़ता है और लवण-प्रबन्धन की क्षमता प्रभावित होती है जिससे कई अन्य प्रकार की समस्याएं पैदा होती हैं। उदाहरण के लिए, फेफड़ों में ये गाढ़े स्राव कीटाणुओं को समाहित कर लेते हैं, जिससे बार-बार फेफड़ों के संक्रमण होते हैं। पेंक्रिआज में ये गाढ़े स्राव पेनक्रिएटिक जूस के सामान्य प्रवाह को अवरुद्ध कर देते हैं, जिससे शरीर के लिए वसा और वसा में घुलनशील विटामिनों को पचाना और अवशोषित करना अधिक जटिल हो जाता है। इससे मुख्य रूप से शिशुओं में पोषण सम्बन्धी समस्याएं हो सकती हैं। सिस्टिक फाय्ब्रोसिस से सम्बंधित अन्य समस्याओं में शामिल है साइन्एसाईटस, नेज़ल पोलिप्स, इसाफ्गाईटस, पैनक्रिएटाइटस, लीवर सिरोह्सिस, रेक्टल प्रोलैप्स, डायबिटीज और इनफर्टिलिटी, जो कि मुख्यतया पुरुषों में पाई जाती है।
सिस्टिक फाय्ब्रोसिस को विकसित होने के लिए व्यक्ति में दो अनुवांशिक सिस्टिक फाय्ब्रोसिस ज़ीन आने चाहियें, जिसमें प्रत्येक मूल जनक से एक आना चाहिए। वे व्यक्ति जिनमें वंशानुक्रम से केवल एक सिस्टिक फाय्ब्रोसिस ज़ीन आता है उन्हें "सिस्टिक फाय्ब्रोसिस कैरियर्स" कहा जाता है। वे बच्चों में सिस्टिक फाय्ब्रोसिस ज़ीन स्थानांतरित तो कर सकते हैं पर वे स्वयं इस रोग से प्रभावित नहीं होते।
गोस्वामी समाज

गोस्वामी समाज एक भारतीय संस्कृति से जुड़ा समाज है इसे दसनाम गोस्वामी समाज के नाम से भी जाना जाता है क्योंकि इसमें दश तरह की उपजातिया होती है जिनमे गिरी, पूरी, वन, भारती, अरण्य, सागर, पर्वत, सरस्वती, तीर्थ, आश्रम आदि शामिल है भारतीय उपजाति "गोस्वामी" के समूह से बना यह समाज सम्पूर्ण भारत में फैला है सर्वाधिक गोस्वामी समाज के लोग राजस्थान,बिहार,गुजरात एवं उत्तराखंड में रहते है इस समाज के साधु भगवा रंग के कपडे पहनते है पूर्व में अधिकतर गोस्वामी समाज के लोग मंदिर में पूजा का कार्य करते थे लेकिन अब गोस्वामी समाज के लोग खेती व प्रशासनिक सेवा में भी कार्यरत है ये शिव के उपासक होते है गोस्वामी समाज भक्ति परंपरा से जुड़ा संप्रदाय हैं इन्होंने भक्ति का अनूठा योगदान दिया है माना जाता है कि इन लोगों को मरने के बाद स्वर्ग की प्राप्ति होती हैं। सामान्य रूप से इन्हें ब्राह्मणों के समान माना जाता है।

नागा बाबा

साधु जो अब समाज को त्यागकर साधना में लीन रहना चाहते हैं उनको दीक्षित किया जाता है। आचार्य आदि शंकराचार्य द्वारा संन्यासियों की पहले से चली आ रही परंपरा को जब संगठित किया गया और उसे नाम दिया- दसनामी साधु संघ। 
दीक्षा के समय प्रत्येक दसनामी जैसा कि उसके नाम से ही स्पष्ट है, निम्न नामों, गिरि, पुरी, भारती, वन, अरण्य, पर्वत, सागर, तीर्थ, आश्रम या सरस्वती में से किसी एक नाम से अभिभूषित किया जाता है या वह पहले से ही उसी समाज से संबंधित रहता है। किसी एक नाम और परंपरा का साधु बनकर वह सात में से किसी एक अखाड़े का सदस्य बनता है।
दसनामी साधुओं में मंडलेश्वर और नागा पद होते हैं। उनमें भी शास्त्रधारी और अस्त्रधारी महंत होते हैं। शास्त्रधारी शास्त्रों आदि का अध्ययन कर अपना आध्यात्मिक विकास करते हैं तथा अस्त्रधारी अस्त्रादि में कुशलता प्राप्त करते हैं।
नागा उपाधियां : चार जगहों पर होने वाले कुंभ में नागा साधु बनने पर उन्हें अलग अलग नाम दिए जाते हैं। 
इलाहाबाद के कुंभ में उपाधि पाने वाले को 1.नागा, उज्जैन में 2.खूनी नागा, हरिद्वार में 3.बर्फानी नागा तथा नासिक में उपाधि पाने वाले को 4.खिचडिया नागा कहा जाता है। इससे यह पता चल पाता है कि उसे किस कुंभ में नागा बनाया गया है।
नागाओं के अखाड़ा पद : नागा में दीक्षा लेने के बाद साधुओं को उनकी वरीयता के आधार पर पद भी दिए जाते हैं। कोतवाल, पुजारी, बड़ा कोतवाल, भंडारी, कोठारी, बड़ा कोठारी, महंत और सचिव उनके पद होते हैं। सबसे बड़ा और महत्वपूर्ण पद सचिव का होता है।
13 अखाड़े : तेरह अखाड़ों में से जूना अखाड़ा इनका खास अखाड़ा है। इसके अलवा अग्नि अखाड़ा, आह्वान अखाड़ा, निरंजनी अखाड़ा, आनंद अखाड़ा, महानिर्वाणी अखाड़ा एवं अटल अखाड़ा आदि सभी शैव से संबंधित है। वैष्णवों में बैरागी, उदासीन, रामादंन और निर्मल अखाड़ा प्रमुख है।
आरंभ

आरंभ अथवा आरम्भ का अर्थ शुरू करना है।

उदाहरण

क्रिकेट के इस मुक़ाबले में भारत की स्थिति आरंभ से ही मज़बूत थी।
एशियाई सिंह

एशियाई सिंह (वैज्ञानिक नाम : Panthera leo persica), शेर की एक प्रजाति है जो केवल भारत के गुजरात राज्य में पायी जाती है। इसलिये इसे 'भारतीय शेर' भी कहते हैं। शेर की एक प्रजाति है। एशियाई सिंहों की संख्या बहुत कम बची है और यह लुप्तप्राय प्रजाति की श्रेणी में रखी गयी है।
बरजासर

बरजासर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
२०११ की भारतीय राष्ट्रीय जनगणना के अनुसार गांव की जनसंख्या ९१२  है।
२२८४ ईसा पूर्व

२२८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अलाकाकेट, अलास्का

अलाकाकेट (अंग्रेज़ी: Allakaket) संयुक्त राज्य अमेरिका के अलास्का रज्ज्य के युकॉन-कोयूकूक जनगणना क्षेत्र का एक असंगठित बरो है। 2010 की जनगणना में यहाँ की कुल जनसंख्या 105 थी।

जनसांख्यिकी

2000 की जनगणना में यहाँ कुल 97 लोग, 41 कुनबे, और 18 परिवार थे। जनसंख्या घनत्व 10.4 किमी² था। 6.3/किमी² के घनत्व के साथ कुल 59 निवास-योग्य इकाईयाँ थी। कस्बे की प्रजातीय बनावट इस प्रकार थी: मूल अमेरिकी (95.88%), और श्वेत (4.12%)।
चिरसम्मत भौतिकी

चिरसम्मत भौतिकी (क्लासिकल फिजिक्स) भौतिक विज्ञान की वह शाखा है जिसमें द्रव्य और ऊर्जा दो अलग अवधारणाएं हैं। प्रारम्भिक रूप से यह न्यूटन के गति के नियम व मैक्सवेल के विद्युतचुम्बकीय विकिरण सिद्धान्त पर आधारित है। चिरसम्मत भौतिकी को सामान्यतः विभिन्न क्षेत्रों में विभाजित किया जाता है। इनमें यांत्रिकी (इसमें पदार्थ की गति तथा उस पर आरोपित बलों का अध्ययन किया जाता है।), गतिकी, स्थैतिकी, प्रकाशिकी, उष्मागतिकी (ऊर्जा और उष्मा का अध्ययन) और ध्वनिकी शामिल हैं तथा इसी प्रकार विद्युत व चुम्बकत्व के परिसर में दृष्टिगोचर अध्ययन। द्रव्यमान संरक्षण का नियम, ऊर्जा संरक्षण का नियम और संवेग संरक्षण का नियम भी चिरसम्मत भौतिकी में महत्वपूर्ण हैं। इसके अनुसार द्रव्यमान और ऊर्जा को ना ही तो बनाया जा सकता है और ना ही नष्ट किया जा सकता और केवल बाह्य असन्तुलित बल आरोपित करके ही संवेग को परिवर्तित किया जा सकता है।

भौतिक विज्ञान की अवधारणा

महान कैलटेक भौतिकशास्त्री रिचर्ड फेनमैन (1918:1988) के अनुसार विज्ञान, ब्रह्मांड के नियमों का पता लगाने के प्रयास के रूप में परिभाषित किया जा सकता है।

निर्देश तन्त्र

भौतिकी का आरम्भ किसी सापेक्ष वस्तु से होता है। कोई भी भौतिक राशी अपने मात्रक अथवा किसी अन्य राशी का मापन किसी अन्य चर राशी के सापेक्ष किया जाता है। दिक् (समष्टि) में किसी भी वस्तु अथवा कण की स्थिति बताने के लिए एक निर्देश बिन्दु की आवश्यकता होती है।

विस्थापन, वेग व त्वरण

निर्देश तन्त्र का सिद्धान्त भौतिकी की अन्य अवधारणाओं से सीधे सम्बंध रखता है।
समबाहु बहुभुज

समबाहु बहुभुज (Equilateral Polygon)ज्यामिति की एक आकृति है।

परिभाषा

खण्डोंआकृतियों का सामान्य नाम है। बहुभुज कई सरल रेखाओं से बंद होता है। इन सरल रेखाओं को बहुभुज की 'भुजा' कहते हैं। जहां दो भुजाएँ मिलती हैं वह कोण कहलाता है।
बहुभुज अंग्रेजी शब्द 'पोलीगोन' का हिंदी रूपांतरण है। अंग्रेजी में पोलीगोन शब्द ग्रीक भाषा के दो शब्दों को मिलने से बना है। इसमें पहला शब्द पोली यानी बहुत और गोनिया यानी कोण. इस तरह पोलीगोन का अर्थ बहुकोण है। इसी तरह बहुभुज संस्कृत के दो शब्दो के मेल से बनाया गया है। जिसमें बहु यानी अनेक और भुज यानी भुजा अर्थ देता है। हिंदी में अंग्रेजी के कोण की जगह भुजा को स्वीकार किया गया है। और इस तरह बहुभुज का जन्म हुआ है। आमतौर पर दो सरल रेखाओं के मिलने से कोण बनता है। लेकिन इसका मान 180 डिग्री नहीं होता है, क्योंकि ऐसा होने से ये कोण सरल रेखा बन जाएगा. )से बंद आकृति को सम बहुभुज कहते हैं।कहते हैं।

तीन भुजाओं में

तीन भुजाएं सामान होने पर समबाहु त्रिभुज

चार भुजाओं में

चार भुजाएं होने पर वर्ग तथा समचतुर्भुज

पांच या अधिक भुजाओं में

पांच या पांच से अधिक भजायें होने पर सम पंचभुज , सम षट्भुज , सम सप्तभुज आदि भुजाओं के अनुसार सम बहुभुज बनते हैं। 
सम
ट्रायोड

ट्रायोड (triode) या त्रिअग्र / त्रयाग्र, एक इलेक्ट्रोनिक प्रवर्धक निर्वात नली होती है जिसके तीन विद्युदाग्र होते हैं।
बेमेतरा

जनसंख्या

बेमेतरा नगर नवीन बेमेतरा जिले का एकमात्र नगर पालिका है।। जो 21 वार्डों में बटा हुआ है। बेमेतरा नगर पालिका के वर्तमान अध्यक्ष श्री विजय सिन्हा जी हैं। बेमेतरा नगर की जनसंख्या 2011 की जनगणना के हिसाब से 28536 है। बेमेतरा नगर में स्थित सिद्ध शक्तिपीठ माता भद्रकाली व माता शीतला के प्रसिद्ध मंदिर हैं।

स्थिति

छत्तीसगढ राज्य दुर्ग जिले को विभजित कर 21 वें जिले के रूप में बालोद एवं 22वें जिले के रूप में 13 जनवरी 2012 को बेमेतरा जिला का गठन किया गया। जिसका विधिवत उदृघाटन राज्य के मुख्यमंत्री माननीय रमन सिंह जी के द्वारा किया गया।

विस्तार

लगभग दो हजार 855 वर्ग किलोमीटर में फैले इस नये जिले में पांच तहसीलों के अंतर्गत 697 गांव, 334 ग्राम पंचायत और सात नगरीय क्षेत्र शामिल हैं। बेमेतरा जिला शिवनाथ, सुरही, हाफ और संकरी नदी के आंचल में 697 गांवों और 334 ग्राम पंचायतों के साथ दो हजार 855 वर्ग किलोमीटर में फैला हुआ है। नये जिले में पांच तहसीलें (विकासखण्ड) - नवागढ़, बेमेतरा, बेरला, साजा और थानखम्हरिया और सात नगरीय निकाय- नगर पालिका परिषद बेमेतरा सहित नगर पंचायत साजा, थानखम्हरिया, मारो, देवकर, परपोड़ी और बेरला शामिल हैं। जिले के सभी 697 आबाद गांवों का विद्युतीकरण हो चुका है। बेमेतरा जिले में किसान लगभग दो लाख 35 हजार हेक्टेयर में खेती करते हैं।
मुख्य रूप से बेमेतरा जिले में धान के साथ-साथ दलहन-तिलहन, गन्ना और गेहूं की खेती हो रही है। नये बेमेतरा जिले की कुल जनसंख्या सात लाख 95 हजार 334 है। इसमें सात लाख 21 हजार की आबादी ग्रामीण क्षेत्रों में निवास करती है।
अपरा एकादशी

कथा

महीध्वज नामक एक धर्मात्मा राजा था। राजा का छोटा भाई वज्रध्वज बड़े भाई से द्वेष रखता था। एक दिन अवसर पाकर इसने राजा की हत्या कर दी और जंगल में एक पीपल के नीचे गाड़ दिया। अकाल मृत्यु होने के कारण राजा की आत्मा प्रेत बनकर पीपल पर रहने लगी। मार्ग से गुजरने वाले हर व्यक्ति को आत्मा परेशान करती। एक दिन एक ऋषि इस रास्ते से गुजर रहे थे। इन्होंने प्रेत को देखा और अपने तपोबल से उसके प्रेत बनने का कारण जाना।
ऋषि ने पीपल के पेड़ से राजा की प्रेतात्मा को नीचे उतारा और परलोक विद्या का उपदेश दिया। राजा को प्रेत योनी से मुक्ति दिलाने के लिए ऋषि ने स्वयं अपरा एकादशी का व्रत रखा और द्वादशी के दिन व्रत पूरा होने पर व्रत का पुण्य प्रेत को दे दिया। एकादशी व्रत का पुण्य प्राप्त करके राजा प्रेतयोनी से मुक्त हो गया और स्वर्ग चला गया।

उद्देश्य

श्रीकृष्ण ने युधिष्ठिर को बताया कि अपरा एकादशी पुण्य प्रदाता और बड़े-बड़े पातकों का नाश करने वाली है। ब्रह्मा हत्या से दबा हुआ, गोत्र की हत्या करने वाला, गर्भस्थ शिशु को मारने वाला, परनिंदक, परस्त्रीगामी भी अपरा एकादशी का व्रत रखने से पापमुक्त होकर श्री विष्णु लोक में प्रतिष्ठित हो जाता है।

महिमा

माघ में सूर्य के मकर राशि में होने पर प्रयाग में स्नान, शिवरात्रि में काशी में रहकर व्रत, गया में पिंडदान, वृष राशि में गोदावरी में स्नान, बद्रिकाश्रम में भगवान केदार के दर्शन या सूर्यग्रहण में कुरुक्षेत्र में स्नान और दान के बराबर जो फल मिलता है, वह अपरा एकादशी के मात्र एक व्रत से मिल जाता है। अपरा एकादशी को उपवास करके भगवान वामन की पूजा से मनुष्य सब पापों से मुक्त हो जाता है। इसकी कथा सुनने और पढ़ने से सहस्र गोदान का फल मिलता है। प्राचीन काल में महीध्वज नामक एक धर्मात्मा राजा था। उसका छोटा भाई वज्रध्वज बड़ा ही क्रूर, अधर्मी तथा अन्यायी था। वह अपने बड़े भाई से द्वेष रखता था। उस अवसरवादी पापी ने एक दिन रात्रि में अपने बड़े भाई की हत्या करके उसकी देह को एक जंगली पीपल के नीचे गाड़ दिया। इस अकाल मृत्यु से राजा प्रेतात्मा के रूप में उसी पीपल पर रहने लगा और अनेक उत्पात करने लगा। अकस्मात एक दिन धौम्य नामक ॠषि उधर से गुजरे। उन्होंने प्रेत को देखा और तपोबल से उसके अतीत को जान लिया। अपने तपोबल से प्रेत उत्पात का कारण समझा। ॠषि ने प्रसन्न होकर उस प्रेत को पीपल के पेड़ से उतारा तथा परलोक विद्या का उपदेश दिया। दयालु ॠषि ने राजा की प्रेत योनि से मुक्ति के लिए स्वयं ही अपरा (अचला) एकादशी का व्रत किया और उसे अगति से छुड़ाने को उसका पुण्य प्रेत को अर्पित कर दिया। इस पुण्य के प्रभाव से राजा की प्रेत योनि से मुक्ति हो गई। वह ॠषि को धन्यवाद देता हुआ दिव्य देह धारण कर पुष्पक विमान में बैठकर स्वर्ग को चला गया।
कस्तूरी बिलाव

गंधमार्जार या गंधबिलाव या कस्तूरी बिलाव (Civet) एक छोटा स्तनधारी जानवर होता है। इसका अकार कुछ-कुछ बिल्ली से मिलता है, जिस वजह से इसे "बिलाव" का नाम मिला है, हालाँकि यह बिल्ली की नस्ल का प्राणी नहीं है। इस से एक विशेष प्रकार की गंध आती है इसलिए इसके नाम में "कस्तूरी" शब्द जोड़ा जाता है। यह एशिया और अफ़्रीका के उष्णकटिबंध (ट्रॉपिकल) क्षेत्रों में पाया जाता है। कस्तूरी बिलाव अपनी अधिकतर समय पेड़ों की टहनियों में ही गुज़ारना पसंद करते हैं।
गंधमार्जार मांसभक्षी, स्तनपोषी जीवों के विवेरिडी कुल (Family Viverridae) के जीव हैं। इनकी कई जातियाँ संसार में फैली हैं।
ये बिल्ली के पद के जीव हैं। इनके पैर छोटे और मुंह लंबा होता है। ये जीव पेड़ पर सरलता से चढ़ लेते है और रात में ही बाहर निकलते हैं। इन प्राणियों के दुम के नीचे एक गंधग्रंथि रहती है, जिससे गाढ़ा, गंधपूर्ण, पीला पदार्थ निकलता है। इसे व्यापारी लोग मुश्क या कस्तूरी में मिलाकर बेचते हैं। इसमें से सिवेटोन (Civetone) नामक कीटोन निकाला गया है। सुगंधित द्रव्यों के निर्माण में इसकी गंध प्रयुक्त होती है।
इनकी वैसी तो कई जातियाँ हैं जिनमें एक भारत का प्रसिद्ध कस्तूरी मृग (The Zibeth, Viverra zibetha) है, जो आस्ट्रेलिया से भारत और चीन तक फैला हुआ है। कद लगभग तीन फुट लंबा और 10 इंच ऊँचा होता है। रंग स्लेटी, जिसपर काली चित्तियाँ रहती हैं। दूसरा अफ्रीका का कस्तूरी मृग (African civet, Civette des civetta) है, जो इससे बड़ा ऊँचा तथा इससे गाढ़े रंग का और बड़े बालोवाला होता है। इसे लोग पालतू करके मुश्क निकालते हैं।

शारीरिक विशेषताएँ

वैसे तो कस्तूरी बिलाव का शरीर बिल्ली जैसा होता है लेकिन इसका मुख कुछ-कुछ कुत्ते की भाँति आगे से खिंचा हुआ होता है। इनमें एक ग्रंथि होती है जिस से वह अपनी कस्तूरी जैसी महक पैदा करते हैं। ऐतिहासिक रूप से कस्तूरी बिलावों को मारकर उनकी ग्रंथि निकल ली जाती थी और उसका प्रयोग इत्तर बनाने के लिए किया जाता था। आधुनिक युग में जीवित पशु से ही बिना ग्रंथि निकले इस गंध के रसायन इकट्ठे किये जाते हैं।

अन्य भाषाओँ में

कस्तूरी बिलाव को अंग्रेज़ी में "सिवॅट" (civet) और मराठी में "उदमांजर" कहा जाता है।
याकूब

याकूब महबूब खान, जिन्हें याकूब के नाम से जाना जाता है, भारतीय हिंदी फिल्म अभिनेता थे। इनका जन्म 1904 में जबलपुर, मध्य प्रदेश, भारत में एक पठान परिवार में हुआ था। 1958 में उनकी मृत्यु हो गई। याकूब 100 से अधिक फिल्मों में दिखाई दिये।
रोज केरकेट्टा

पारिवारिक जीवन

रोज केरकेट्टा खड़िया आदिवासी समुदाय से हैं जो झारखंड की पांच प्रमुख आदिवासी समुदायों में से एक है। उनकी मां का नाम मर्था केरकेट्टा और पिता का नाम एतो खड़िया उर्फ प्यारा केरकेट्टा है जो एक लोकप्रिय शिक्षक, समाज सुधारक, राजनीतिज्ञ और सांस्कृतिक अगुआ थे।
क्रिस्टोफर केरकेट्टा और प्रदीप कुमार सोरेंग (दिवंगत) उनके दो भाई हैं और रोशनी केरकेट्टा (दिवंगत), ग्लोरिया सोरेंग, शशि केरकेट्टा और सरोज केरकेट्टा चार बहने हैं। अपने पिता प्यारा केरकेट्टा की तरह ही रोज ने भी आजीविका के लिए शिक्षकीय जीवन को अपनाया।
उनका विवाह सुरेशचंद्र टेटे से हुआ था। जिनसे उनके वंदना टेटे और सोनल प्रभंजन टेटे दो बच्चे हैं। वंदना टेटे अपने नाना प्यारा केरकेट्टा और मां की तरह झारखंड आंदोलन से जुड़ी हैं और पिछले 30 वर्षों से सामाजिक-सांस्कृतिक व साहित्यिक क्षेत्र में सक्रिय हैं।

शिक्षा क्षेत्र में विशेष भागीदारी

ग्रामीण, पिछड़ी, दलित, आदिवासी, बिरहोड़ एवं शबर आदिम जनजाति महिलाओं के बीच शिक्षा एवं जागरूकता के लिए विशेष प्रयास।
बिहार एवं झारखंड शिक्षा परियोजना की महिला समाख्या का नेतृत्व और उसकी रिसोर्स पर्सन

मुद्दों पर कार्य

आदिवासी महिलाओं का विस्थापन, पलायन, उत्पीड़न, शिक्षा, जेन्डर संवेदनशीलता, मानवाधिकार एवं सम्पत्ति पर अधिकार.

सम्मान

2008 में मध्य प्रदेश सरकार द्वारा प्रथम रानी दुर्गावती राष्ट्रीय सम्मान और समय-समय पर अनेक क्षेत्रीय व राज्य स्तरीय पुरस्कारों-सम्मानों से सम्मानित।

संप्रति

जनजातीय एवं क्षेत्रीय भाषा विभाग, राँची विश्वविद्यालय, राँची से सेवानिवृत्ति के पश्चात् स्वतंत्र लेखन एवं विभिन्न नागरिक संगठनों में सक्रिय भागीदारी।